
	NÁVRH

	UZNESENIE VLÁDY SLOVENSKEJ REPUBLIKY

	č. ...
z ...

	k návrhu nelegislatívneho všeobecného materiálu 
„Zvýšenie základného imania v spoločnosti Všeobecná zdravotná poisťovňa, a.s. uhrádzajúcej zdravotnú starostlivosť, v ktorej je vykonávateľom práv jediného akcionára Ministerstvo zdravotníctva Slovenskej republiky“





	Číslo materiálu: 
	

	Predkladateľ: 
	Minister zdravotníctva SR






Vláda

A. 	berie na vedomie 

A.1. 	materiál „Zvýšenie základného imania v spoločnosti Všeobecná zdravotná poisťovňa, a.s. uhrádzajúcej zdravotnú starostlivosť, v ktorej je vykonávateľom práv jediného akcionára Ministerstvo zdravotníctva Slovenskej republiky“;
	

B. 	súhlasí

B.1. 	s rozpočtovým opatrením Ministerstva financií Slovenskej republiky vyčleniť štátne finančné aktíva vo výške 98 miliónov Eur v správe Ministerstva financií Slovenskej republiky ako peňažný vklad štátu na zvýšenie základného imania spoločnosti Všeobecná zdravotná poisťovňa, a.s.  poskytujúcej úhradu zdravotnej starostlivosti, v ktorej je vykonávateľom práv jediného akcionára Ministerstvo zdravotníctva Slovenskej republiky v zmysle materiálu podľa bodu A.1.;


C. 	ukladá

	ministrovi financií

C.1.	realizovať rozpočtové opatrenie Ministerstva financií Slovenskej republiky, ktorým sa uvoľnia zo štátnych finančných aktív finančné prostriedky vo výške 98 miliónov Eur v prospech kapitoly Ministerstva zdravotníctva Slovenskej republiky ako peňažný vklad štátu na zvýšenie základného imania Všeobecnej zdravotnej poisťovni, a.s. poskytujúcej úhradu zdravotnej starostlivosti, v ktorej je vykonávateľom práv jediného akcionára Ministerstvo zdravotníctva Slovenskej republiky

                		bezodkladne po schválení tohto uznesenia vládou Slovenskej republiky

	ministrovi zdravotníctva 

C.2.	vykonávajúc pôsobnosť valného zhromaždenia v spoločnosti Všeobecná zdravotná poisťovňa, a.s. prijať rozhodnutie jediného akcionára v spoločnosti Všeobecná zdravotná poisťovňa, a.s., ktorým zvýši základné imanie spoločnosti Všeobecná zdravotná poisťovňa, a.s. peňažným vkladom vo výške 98 miliónov Eur v zmysle  materiálu podľa bodu A.1;

	bezodkladne po pripísaní finančných prostriedkov v zmysle bodu C.1. na účet Ministerstva zdravotníctva Slovenskej republiky




	


 
Vykonajú:	minister zdravotníctva
		minister financií 

